《拟阮嗣宗咏歌一首》
明代·童轩

掩书坐前楹，独对一尊酒。春风吹柳花，漂泊入虚牖。

喧喧名利吹，能有此乐否。人生不得意，胡为事奔走。

昨朝美少年，今日成老丑。自非松柏姿，安能无白首。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。